༄༅།  ། རྣམ་པར་གཅད་བྱ་ཇི་ལྟར་སྦྱོར་ཚུལ་བཞུགས།  ། ༄༅།  ། བླ་མ་དང་འཇམ་པའི་དབྱངས་ལ་ཕྱག་འཚལ་ལོ།  ། རྣམ་པར་བཅད་པའི་ཡི་གེའི་ཚུལ་ཅུང་ཟད་བརྗོད་ན།  དེ་ལ་རྒྱ་གར་ན་ཚེག་དྲག་གླང་པོའི་གཙུག་འདྲ་བ།  ཅང་ཏེའུ་འདྲ་བའོ།  ། དྲོ་བའི་མཐའ་མ་གཏོགས་པ་ལ་ན་རོ་དང་རྣམ་བཅད་དུ་འགྲོ་བའི་སྐབས་ཡོད་ཅེས་གྲག་གོ། འདི་སྐད་དུ།  ཨ་ལྡན་ཨ་མེད་ཅེས་བྱ་བ་ཞེས་པ་དང་།  དབྱངས་ལྡན་དབྱངས་མེད་ཅེས་པས།  སྤྱིར་དབྱངས་དང་མི་ལྡན་པའི་ཡི་གེ་ནི།  ཀཿཁཿཙཿཚཿཊཿཋཿཔཿཕཿའོ།  ། འདི་རྣམས་དབྱངས་དང་མི་ལྡན་པར་འཐད་དེ།  དབྱངས་ཅན་ཡི་གེ་ངོས་འཛིན་པའི་བཤད་པ་ནས་གསལ་ལོ།  ། དབྱངས་དང་ལྡན་པའི་ཡི་གེ་འདི་རྣམས་ཏེ།  གཿགྷཿངཿཛཿཛྷཿཉཿཌཿཌྷཿཎཿདཿདྷཿནཿབཿབྷཿམཿཡཿརཿལཿཝཿཧཿཨཿའདི་རྣམས་ཀུན་ལ་ཨུ་རུ་འགྲོ་བར་ཤེས་པར་བྱ་སྟེ།  བཅུ་དྲུག་རྣམ་བཅད་སྦྱར་བ་ནི།  ། སྡེ་ལྔའི་དང་པོ་གཉིས་པ་ལ།  ། ལྕེ་ལ་དྲོ་བའི་དང་པོ་དང་།  ། གཉིས་གསུམ་མཆུ་དང་སྦྱར་བ་རྣམས།  ། ལྔ་པ་མོ་ཡིག་བཅུ་གཉིས་ཀྱི༑ ༑ བར་ནས་དགུ་པ་བསྟོད་པར་འགྱུར།  ། ཞེས་སོ།  ། སྣ་ལྡན་རྣམ་པར་བཅད་པ་ཡིས།  ། ཞེས་པ་དང་།  ཚེག་དྲག་ཅན་དང་ཐིག་ལེ་ཅན།  ། ཚིག་མཐར་ཡི་གེ་ཞེས་པ་ལ་སོགས་པའོ།  ། རྣམ་པར་བཅད་པ་ཇི་ལྟར་སྦྱོར་བའི་ཚུལ་ས་སྐྱ་པཎྜི་ཏས་སྦྱར་བ་རྫོགས་སོ། །  ། །